ΓΡΑΠΤΗ ΕΡΩΤΗΣΗ E-0967/01

υποβολή: Richard Corbett (PSE) προς την Επιτροπή

(30 Μαρτίου 2001)

Θέμα: Περιοριστικές πρακτικές σε σχέση με αθλητικό εξοπλισμό

Έχει λάβει η Επιτροπή κάποιες δεόντως αιτιολογημένες διαμαρτυρίες, μετά την απάντησή της στην προφορική ερώτησή μου QH-0929/00(1);

Έχει επίσης λάβει κάποια επιστολή της Ομοσπονδίας Ευρωπαϊκών Βιομηχανιών Αθλητικών Ειδών (FESI) όσον αφορά τον πολλαπλασιασμό των συστημάτων πιστοποίησης εκ μέρους των αθλητικών ομοσπονδιών;

Συμφωνεί η Επιτροπή ότι ορισμένες αθλητικές ομοσπονδίεςπερβαίνουν τα αναγκαία από την άποψη της ασφάλειας, της ισοτιμίας στην άθληση ή των τεχνικών απαιτήσεων και έχουν, στην πραγματικότητα, μετατρέψει τις μεθόδους πιστοποίησης που ακολουθούν σε εμπορικές πρακτικές;

Δικαιούνται οι αθλητικές ομοσπονδίες να επιμένουν στα είδη που έχουν οι ίδιες επιλέξει όταν, βάσει της νομοθεσίας, ο σχετικός εξοπλισμόςπόκειται σε πιστοποίηση εκ μέρους του κατασκευαστή;

Θεωρεί η Επιτροπή τις πρακτικές αυτές συμβατές με την Οδηγία 89/686/ΕΟΚ(2) και με την περί ανταγωνισμού νομοθεσία;

Σε ποιές ενέργειες προτίθεται να προβεί η Επιτροπή;

(1) Γραπτή απάντηση με ημερομηνία 13 Δεκεμβρίου 2000.

(2) ΕΕ L 399 της 30.12.1989, σελ. 18.

Απάντηση του κ. Monti εξ ονόματος της Επιτροπής

(19 Ιουνίου 2001)

Η Επιτροπή επιβεβαιώνει ότι, μετά την απάντησή της στην προφορική ερώτηση Η-929/00 που τέθηκε από το Αξιότιμο Μέλος κατά την ώρα των ερωτήσεων της συνόδου του Δεκεμβρίου 2000(1), έλαβε πράγματι μια καταγγελία σχετικά με πρακτικές που εικάζονται περιοριστικές στον τομέα του αθλητικού εξοπλισμού. Η καταγγελία αυτή αποτελεί αυτή τη στιγμή αντικείμενο εξέτασης σύμφωνα με τις κανονιστικές διαδικασίες.

Η Επιτροπή διάβασε με πολύ ενδιαφέρον το έγγραφο της Ομοσπονδίας Ευρωπαϊκών Βιομηχανιών Αθλητικών Ειδών όσον αφορά τον πολλαπλασιασμό των συστημάτων πιστοποίησης εκ μέρους των αθλητικών ομοσπονδιών και έλαβεπόψη τα στοιχεία αυτά. Μετά την παραλαβή του εν λόγω εγγράφου, διεξάχθηκε άτυπη συνεδρίαση μεταξύ της Επιτροπής και ενός εκπροσώπου της Ομοσπονδίας Ευρωπαϊκών Βιομηχανιών Αθλητικών Ειδών ώστε να εξεταστεί το ζήτημα αυτό με περισσότερες λεπτομέρειες.

Η Επιτροπή έχει επίγνωση του γεγονότος ότι ο ρόλος των αθλητικών ομοσπονδιών εξελίχθηκε εδώ και μερικά χρόνια και ότι οι οικονομικές επιπτώσεις των κανονιστικών ρυθμίσεων που αφορούν τις αθλητικές οργανώσεις πρόσφατα απέκτησαν μεγάλη σημασία. Η αυξανόμενη επιρροή του εμπορίου στον τομέα του αθλητισμού είναι επίσης ιδιαίτερα αξιοσημείωτη. Πάντως, το φαινόμενο αυτό δεν πρέπει να οδηγεί στο συμπέρασμα ότι οι δραστηριότητες ορισμένων αθλητικών ομοσπονδιών μπορούν ναπερβούν τα προβλεπόμενα ως αποδεκτά στον τομέα αυτό από την κοινοτική νομοθεσία και το δίκαιο του ανταγωνισμού.

Από απόψεως δικαίου του ανταγωνισμού, ήτοι κατά πόσον οι αθλητικές ομοσπονδίες μπορούν να απαιτήσουν τη χρήση των δικών τους σημάτων πιστοποίησης αποτελεί ζήτημα που δεν θα μπορεί να εξεταστεί παρά σε συνάρτηση με το νομικό και οικονομικό πλαίσιο της κάθε περίπτωσης. Αλλά συνήθως μπορεί να γίνει αναφορά στην πάγια πολιτική της Επιτροπής που προβλέπει ότι τα συστήματα πιστοποίησης πρέπει να τηρούν τα ακόλουθα τέσσερα κριτήρια για να αποφύγουν τις απαγορεύσεις του άρθρου 81(πρώην άρθρο 85), παράγραφος 1, της συνθήκης ΕΚ: άνοιγμα, ανεξαρτησία, διαφάνεια και αποδοχή αντίστοιχων εγγυήσεων που προσφέρονται από άλλα συστήματα(2).

Επιπλέον, σύμφωνα με το άρθρο 8, παράγραφος 3, της οδηγίας 89/686/ΕΚ του Συμβουλίου της 21ης Δεκεμβρίου 1989 σχετικά με την προσέγγιση των κρατών μελών όσον αφορά τους εξοπλισμούς ατομικής προστασίας (ΡΡΕ)(3), όπως τροποποιήθηκε από τις οδηγίες 93/68/ΕΟΚ της 22ας Ιουλίου 1993(4), και 93/95/ΕΟΚ της 29ης Οκτωβρίου 1993(5) του Συμβουλίου και από την οδηγία 96/58/ΕΚ του Ευρωπαϊκού Κοινοβουλίου και του Συμβουλίου της 3ης Σεπτεμβρίου 1996(6), ο εξοπλισμός προστασίας του rugby στον οποίο αναφέρεται θα πρέπει ναπόκειται σε εξέταση τύπου ΕΚ, η διαδικασία της οποίας περιγράφεται στο άρθρο 10. Το άρθρο αυτό προβλέπει ότι ο κατασκευαστής θα πρέπει ναποβάλλει το μοντέλο ΡΡΕ το οποίο προτείνει για κυκλοφορία στο εμπόριο σε κοινοποιηθέντα οργανισμό, παραδείγματος χάρη ένα εγκεκριμένο οργανισμό ελέγχου εκ μέρους των εθνικών αρχών. Ο κοινοποιηθείς αυτός οργανισμός θεσπίζει και πιστοποιεί ότι το ελεγχθέν μοντέλο της ΡΡΕ πληροί της διατάξεις της οδηγίας.

Η Επιτροπή προτίθεται να συνεχίσει την εξέταση της καταγγελίας την οποία έλαβε, ελέγχοντας συγχρόνως τη γενική εξέλιξη της αγοράς του αθλητικού εξοπλισμού.

(1) Γραπτή απάντηση της 13.12.2000.

(2) Βλέπε συνεκδικαζόμενεςποθέσεις Τ-213/95 και Τ-18/96 SCK και FNK κατά Επιτροπής, συλλογή σ. ΙΙ-1739.

(3) ΕΕ L 399 της 30.12.1989.

(4) ΕΕ L 220 της 30.8.1993.

(5) ΕΕ L 276 της 9.11.1993.

(6) ΕΕ L 236 της 18.9.1996.